Moj mali Poni: Prijateljstvo je čarolija

*Za sinkronizacije sa sličnim imenima, vidi kategorija:sinkronizacije.*

***Moj mali Poni: Prijateljstvo je čarolija*** (engleski: *My Little Pony: Friendship Is Magic*; Demo DVD: *My Little Pony Čarobno Prijateljstvo*, HRT2: *Moj mali poni: Prijateljstvo je čarobno*, RTL Kockica: *My Little Pony – Prijateljstvo je čarolija*) animirana je kanadsko-američka televizijska serija koju je razvila Lauren Faust za Hasbro. Bazirana je na Hasbrovoj liniji igračaka i animiranih serija *My Little Pony*. Prva epizoda prikazana je 10. listopada 2010. godine na kanalu The Hub, sad poznat kao Discovery Family. Zadnja epizoda bila je prikazana 12. listopada 2019. Ova inkarnacija franšize poznata je kao G4 (skraćeno za Generation 4, hrvatski: generacija 4). Seriju je razvila Lauren Faust, poznata po svom prijašnjem radu na televizijskim serijama, uključujući *Super cure* i *Kuda idu izmišljeni prijatelji?*.

U Hrvatskoj serija se prikazuje na hrvatskome jeziku, a engleska sinkronizacija može se pratiti na drugim kanalima koji su dostupni u hrvatskoj. Prvi put ju je hrvatska publika vidjela 2011. godine, demo DVD-om studija Project 6. Na kanalu HRT2, seriju je sinkronizirao studio Novi Mediji. Po prvi put je bila prikazana 2014., i svaka epizoda je imala 2 dijela. Druga sezona stigla je 2017. Trenutno nadolazi 3. sezona. Godine 2017. počela se prikazivati prva sezona na kanalu RTL Kockica, sinkronizirana od strane Livada Produkcije. Godine 2020. stigle su 4. i 5. seozna. Neke epizode su također dostupne na servisu RTL Play. Godine 2017., studio Duplicato Media sinkronizirao je film. Serija prati jednoroga Iskru Sumrak, ponija koji živi u Kanterlotu. Iskra je učenica Princeze Celestije, vladarice Equestrije koja je svoju sestru zarobila na Mjesecu prije tisuću godina. Celestija jednog dana šalje Iskru u Ponigrad da upozna nove prijatelje. Tamo upoznaje pet ponija (Rozu, Ivku, Dugu Jurić, Ljubicu i Plahuljicu) koji joj pomažu spasiti Celestijinu sestru Lunu. Iskra ih u početku nije voljela, ali su se kasnije sprijateljile te u ostatku serije zajedno šire prijateljstvo širom Equestrije. Serija je dobila spin-off franšizu, *Svijet ljudi*, s prvim filmom 2013. godine. Godine 2020. najavljen je spin-off i nastavak serije, *My Little Pony: Pony Life*. Serija je također dobila nekoliko spin-off serija stripova IDW Publishinga.

## Razvoj i proizvodnja

*Podrobniji članak o temi: Animacija*
Seriju je razvila Lauren Faust za Hasbro kao reboot franšize *My Little Pony*. Faust je radila na svojoj liniji igračaka zvana *Milky Way and the Galaxy Girls* uz animiranu televizijsku seriju koju je predstavljala Lisi Licht Hasbro Studiosa, kad ju je Licht pitala da izmisli novu verziju franšize *My Little Pony*. Razvoj je započeo 2008. godine, i produkcija prve sezone trajala je cijelu 2009-u godinu. Jayson Thiessen je skicirao i animirao kratkometražnu epizodu koja je trajala dvije minute za odobrenje Faust i Hasbra. U kratkoj epizodi je Tara Strong posudila glas Rozoj. Serija je bila napravljena za djevojčice s između 4-12 godina, i Faust je dizajnirala seriju da roditelji mogu gledati seriju s kčerima. Serija ima puno odraslih fanova, uključujući muškarce između 15-35 godina koji se zovu broniji, i odrasle žene koje se zovu pegasisters. Fiskalni izvještaji kažu da su DHX Media možda dobili oko 6 miliona Kanadskih dolara svaku godinu za produkciju prvih triju sezona.

### Igračke i roba

*Podrobniji članci o temama: Igračke i Roba*

Serija je povezana s ponovnim pokretanjem linije igračaka franšize *My Little Pony*, s figuricama i setovima na osnovu serije. Odjeljak web stranice Hasbra daje informacije o *Mom malom poniju* za djecu i njihove roditelje, uključujući pozadine likova, video zapise i interaktivne igre i medije. Djelomično se zahvaljujući starijim fanovima, Hasbro je *Moj mali poni* doživio kao brend životnog stila, s preko 200 licenci u 15 kategorija proizvoda, uključujući odjeću, kućni pribor i digitalne medije. Brend je prikupio preko 650 milijuna Američkih dolara prodajama u 2013. godini, te milijardu Američkih dolara godišnje prodajama u 2014. i 2015.

### Poniji

*Podrobniji članak o temi: Poniji*
U crtiću se pojavljuje mnogo ponija, i glavni likovi su svi poniji. Kad poni pronađe talent, dobiti će znak na kuku, ovi znakovi imaju mnoga imena, ali je najčešće ime za njih *biljeg.*

#### Vrste ponija

Tri glavne vrste ponija su:

* Zemljani poniji: obični konji. Osnivatelji Ponigrada su večinom bili zemljani poniji. Bliži su prirodi nego drugi poniji, i obično obavljaju poslove kao što su poljoprivreda, uzgajanje i vrtlarstvo. Zemljani poniji nemaju rogove ili krila.
* Pegazi su poniji koji mogu letjeti i hodati po oblacima. Oni se bave čišćenjem neba i kontroliraju vrijeme, oni su jako važni za Pakiranje zime.
* Jednorozi su poniji koji svojim rogovima mogu bacati razne čari i koristiti čarobne moći. Kad jednorog koristi magiju, njihov rog će svijetliti. Telekinetika je glavna vrsta čarolije, ali postoje razne druge čini.

Uz ovo, Princeze Celestija i Luna, Princeza Kadenca, Princeza Flurry Heart i Princeza Iskra Sumrak su Alikorni/Alirozi, poniji s rogom, krilima, i, u nekim slučajima, čarolijom zemaljskih ponija. Alikorn/Alirog je fiktivni izraz. Alirozi imaju izrazito impresivne čarobne moći, npr. Princeze Celestija i Luna dižu Sunce i Mjesec, Kadenca kontrolira čaroliju ljubavi, i Iskra tvrdi da s ovime može izliječiti slomljeno srce dva ponija u svađi. Iskra Sumrak je princeza prijateljstva, i širi čaroliju prijateljstva diljem Ekvestrije. Beba Flurry Heart je abnormalna jer je rođena kao Alirog.

#### Dobi i spolovi

Poniji raspoređeni po rodu i dobi su ždrijepci (mladi muški poniji), ždrebice (mladi ženski poniji), kobile (stariji ženski poniji), i pastusi (stariji muški poniji). Rod ponija se može prepoznati oblikom njuške: pastusima su njuške uglate i veće, dok su kobilama njuške puno manje i zaobljene. Ipak, ovo nije slučaj s nekim alirozima. Mnogim pastusima su tijela veća i deblja. Razlike spolova se također javljaju u trepavicama i bojama kopita. Ženski poniji imaju trepavice dok muški nemaju. Bebe poniji imaju manje trepavica, muške bebe imaju jednu dok ženske bebe imaju dvije. Lauren Faust tvrdi da je, bar za nju, jedan lik iz prve sezone transrodan.

### Glavni likovi

* Iskra Sumrak (Twilight Sparkle): Glavni lik. Ljubičasto tijelo i tamnopurpurna griva. Alikornska kraljevna prijateljstva, rođena jednorog. Iskra ima sjajne čarobne moći. Ona predstavlja element čarolije.
* Ivka (Applejack): Snažna zemaljska kobila i farmerica. Narančasto tijelo i zlatna griva. Uvijk je spremna pomoći prijateljima i jako je zaposlena pomagajući svojoj obitelji na Ranču Slatka jabuka. Ona predstavlja element iskrenosti.
* Duga Jurić (Rainbow Dash): Umišljena, *cool*, i sportka kobila. Ima plavo tijelo s grivom duginih boja. Ona je pegaz koji voli brzo letjeti i hvaliti se. Uz to je član Ponigradske vremenske patrole i čisti oblake. Predstavlja element odanosti.
* Roza (Slatki) (Pinkie Pie): Zemaljski poni koji obožava zabave i slastice. Tijelo joj je rozo i griva joj je magenta. Roza se jako voli zabavljati, i poznata je u Ponigradu kao organizatorica tuluma. Uz to je talentirana pekarica koja radi u pekarnici Kolačića. Ona predstavlja element smijeha.
* Plahuljica (Fluttershy): Sramežljivi i osjetljivi pegaz. Tijelo joj je kožne boje, a griva roze. Plahuljica ima kolibu punu životinja jer voli životinje. Uz to je jako draga prema svima, ali zna biti jako gruba i ljutita kada je u lošoj situaciji. Također postaje puno snažnija i oštrija kroz seriju, iako ima probleme sa strahom. Plahuljica predstavlja element dobrote.
* Piko (Spike): Beba zmaj koji je zaljubljen u Ljubicu. Kad je bila mlada, Iskra ga je izlegla iz jajeta. Od tada joj je odani asistent i najbolji prijatelj. Kad je škrt, raste jako brzo. Više se voli družiti s ponijima nego svojom vrstom.

## Epizode i radnja

*Podrobniji članci o temama: Epizode, Animirani mediji, Lokacije, i Zajednica*

## Hrvatska postava

*Podrobniji članci o temama: Postava, Posada, i Zasluge*

### Demo DVD

*Podrobniji članak o temi: My Little Pony: Čarobno prijateljstvo*

### HRT2

*Podrobniji članak o temi: Moj mali poni: Prijateljstvo je čarobno (Novi Mediji sink.)*

### RTL Kockica

*Podrobniji članak o temi: My Little Pony: Prijateljstvo je čarolija (Livada Produkcija sink.)*

## Međunarodno emitiranje

*Podrobniji članak o temi: Međunarodno emitiranje*

### Bosna i Hercegovina

Emitiranje serije u Bosni i Hercegovini je dosta zanimljivo. Spomenuto je u ovom članku jer ova Wiki koristi informacije o bošnjačkoj sinkronizaciji ako ne postoji hrvatski ekvivalent (npr. naslovi epizoda iz 3. i 4. sezone, tekstovi pjesama iz 3. sezone, i sl.). Ovo radimo jer je bošnjački jezik vrlo sličan hrvatskome, i mnogo toga fali u hrvatskoj sinkronizaciji.

Serija se prvobitno emitirala na Minimaxu na srpskom jeziku od 2011. Uz BiH se serija emitirala u Srbiji, Crnoj Gori i Sjevernoj Makedoniji. Od 2013. se počela emitirati nova srpska sinkronizacija na istim područjima. U Bosni i Hercegovini se ova sinkronizacija emitirala na kanlima Mini Ultra, Pink Super Kids, RTS2, Red TV, RTRS, RTVTK i Pink BH. Hrvatske sinkronizacije serije se emitiraju na kanalima HRT2, RTL Kockica, i na bošnjačkom kanalu TROPIK TV.

Postoji i bošnjačka sinkronizacija koja se više ne emitira. Bila je na kanalima Hayatovci i Federalna TV. Nepoznato je koji je studio napravio ovu sinkronizaciju, ali je moguće da je Federalna TV napravila sinkronizaciju, s obzirom da je ime njihovog kanala, i neki njihovi suradnici, spomenuti u odjavnoj špici. Uz to su oni emitirali seriju prvi.

Iako oba kanala emitiraju istu sinkronizaciju, ima nekoliko razlika. Uključujući drugačije fontove u titlovima i naslovima epizoda. Na Hayatovcima se serije emitirala tijekom nekih maratona i blokova.

Postava i posada:

* Semir Krivić: Svi muški likovi osim nekih pozadinskih pastuha i Pika (Bodlja u sinkronizaciji)
* Mirna Jogunčić Kreso: Mnogi ženski likovi, najznačajnije Iskra Sumrak (Ponoćna Iskra), Skakutalo i Tiara
* Anita Kajasa Memović: Mnogi likovi, najznačajnije Ivka (Jabuklina), Duga Jurić (Šarenlota), Roza (Rozeta), Plahuljica (Tihana) i Bela (Slatkica)
* Alma Kobilić Merunka: Mnogi ženski likovi, najznačajnije Ljubica (Divna) i Cvjetka
* Anica Stjepić-Ćatović: Tonska obrada
* Ekrem Mulahasanović: Montaža
* Kimeta Omić: Suradnica
* Amina Hadžimejlić: Suradnica stranog programa za djecu

## Izvori

1. ↑ https://www.awn.com/blog/ponies-and-bronies
2. ↑ https://www.deviantart.com/fyre-flye/journal/buy-original-MLP-art-and-help-Japan-220111226
3. ↑ https://www.deviantart.com/fyre-flye/journal/Galaxy-Girls-My-Little-Pony-and-2010-228911071
4. ↑ https://twitter.com/goldenrusset/status/573933161102598144
5. ↑ https://www.allspark.com/forums/topic/87302-tara-strong-once-again-confirmed-for-coolest-person-ever/page-11
6. ↑ https://twitter.com/thebiggestjim/status/557057507341115392
7. ↑ https://twitter.com/thebiggestjim/status/548292262325518336
8. ↑ https://www.deviantart.com/comments/4/1603670/1783488885
9. ↑ http://investorrelations.dhxmedia.com/docs/investorrelations/Financials\_and\_MDA/100929\_MDA%20-%20English.pdf
10. ↑ http://investorrelations.dhxmedia.com/docs/investorrelations/Financials\_and\_MDA/MDA%20-%202011.pdf
11. ↑ http://investorrelations.dhxmedia.com/docs/investorrelations/Financials\_and\_MDA/MDA\_-\_English\_10\_1\_12.pdf
12. ↑ http://www.webcitation.org/63cE1QPev
13. ↑ http://www.licensemag.com/license-global/top-150-global-licensors-0
14. ↑ https://web.archive.org/web/20150523020156/http://investor.hasbro.com/eventdetail.cfm?eventid=155016
15. ↑ https://wayback.archive-it.org/all/20170707002738/http://investor.hasbro.com/common/download/download.cfm?companyid=HAS&fileid=819559&filekey=8A09F66A-4137-45A9-88BA-C16F08E1AF90&filename=Annual\_Report\_Website\_FINAL.pdf
16. ↑ https://twitter.com/Fyre\_flye/status/714299656633585664
17. ↑ https://twitter.com/Fyre\_flye/status/714634717086093313
18. ↑ https://twitter.com/Fyre\_flye/status/714631703994568704
19. ↑ https://twitter.com/Fyre\_flye/status/714219950676684800
20. ↑ 20,0 20,1 https://tvprofil.com/ba/serije/3565151/moj-mali-poni-prijateljstvo-je-carobno
21. ↑ 21,0 21,1 https://www.facebook.com/watch/?v=1441171055935266
22. ↑ https://tvprofil.com/tvprogram/#!datum=2017-04-03&kanal=Hayatovci
23. ↑ https://www.youtube.com/watch?v=Am5EXyE1Jgc&ab\_channel=Doodlinguals
24. ↑ https://www.youtube.com/watch?v=w8O1QfZtBPI
25. ↑ 25,0 25,1 http://www.rtvfbih.ba/loc/template.wbsp?wbf\_id=428

## Vanjske poveznice

* Službena Web-stranica
* Ne-službena hrvatska Web-stranica